section_heading: Originalni mini stripovi Gospodari svemira
paragraph_text: U najranijim mini stripovima iz 1982. godine Čarobnica je prikazana kao ratnica zelene boje kože koja posjeduje magične moći. Pomogla je barbarinu He-Manu dajući mu drevni oklop, mač i štit uz obavezu da mora štititi dvorac Siva Lubanja od prijetnji zlih sila. U sljedećem stripu DC Comicsa, Čarobnica je prikazana kao bjelkinja koja je usko povezana s dvorcem Siva Lubanja iz kojeg crpi svoje moći. Kada joj je god potrebna pomoć za obranu Eternije, javlja se telepatski He-Manu. U ovom obliku bila je poznata pod nazivom Božica. Kada je Skeletor zarobio Božicu, ona je pomoću svoje moći stvorila svog duplikata, kćer Teelu, koju je oslobodio Man-At-Arms i odgojio je kao svoju kćer. Kada je Teela odrasla, Skeletor je nju i Božicu natjerao na međusobni dvoboj i tada su se njih dvije spojile u jedinstvenu osobu.